<classify> KATIBU Mtendaji wa Baraza la Mitihani NECTA, Dk Charles Msonde amewataka maofi sa elimu wa mikoa nchi nzima kuhakikisha wanarudisha vyeti vya darasa la saba ambavyo havijachukuliwa ifi kapo katikati ya mwezi huu.Pia amebainisha kuwa wizi wa mitihani au udanganyifu umekuwa ukianzia kwa walimu wakuu na wakuu wa shule na kusisitiza kufanya hivyo ni kujidhalilisha na kujitukanisha kwa taaluma ya uwalimu. Dk Msonde aliyasema hayo jijini hapa alipozungumza na gazeti hili baada ya kumaliza kutoa mada kwenye mkutano wa wenyeviti wa walimu wakuu Tanzania Bara. Alisema ni hatari kwa vyeti ambavyo havijachukuliwa kuendelea kuwa mikononi mwa walimu wakuu bila kurudishwa baraza.Hakikisheni wanafunzi wote wanaitwa na kupewa vyeti vyao kwa waliohitimu masomo ya darasa la saba, kama mwanafunzi hayupo muite mzazi na asaini kwenye kitabu kuwa alichukua, alisema.Aidha, akijibu swali lililoulizwa na John Mpande kutoka Singida DC aliyetaka kujua wanafunzi waliomaliza darasa la saba kwa mwaka 2012 hadi 2016 kama watapewa vyeti, Dk Msonde alisema vyeti hivyo vitatolewa kulingana na kupatikana kwa fedha kutoka TAMISEMI.Naye mwalimu Kennedy David kutoka Bariadi TC alitaka kufahamu ni mwanafunzi aliyepata alama gani ambaye anapewa cheti cha darasa la saba. Akijibu swali hilo, Dk Msonde alisema vyeti vya darasa la saba vimekuwa vikitolewa kwa wanafunzi wote waliofanya mtihani wa kuhitimu elimu hiyo bila kujali matokeo yao.  <topic>: KITAIFA 